**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.09.2025, ora 08.00 – 14.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.09.2025, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Bârzava, Moravița, Caraș, Nera, Cerna, Jiu, Vedea, Argeș, Ialomița, Bârlad, Jijia, bazinul mijlociu și inferior al Oltului și râurile din Dobrogea, unde au fost relativ staționare.

Pe cursurile Siretului, Prutului, cursul inferior al Mureșului și cursurile mijlocii și inferioare ale Buzăului, Râmnicului Sărat, Putnei, Trotușului, Bistriței, Moldovei și Sucevei debitele au fost în creștere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80%,mai mari (în jurul și peste normalele lunare multianuale) pe râurile din bazinul hidrografic: Someșul Mare, bazinele superioare și mijlocii ale Bistriței, Moldovei, cursul mijlociu și inferior al Trotușului, pe unii din bazinele superioare ale Vișeului, Someșului Mic, Mureșului și mai mici (sub 30%) pe râurile din bazinele hidrografice: Iza, Moravița, Caraș, Nera, Cerna, Vedea, Râmnicu Sărat, Tazlău, Bârlad, bazinul superior al Timișului, în bazinul inferior al Bistriței, pe afluenții Prutului, pe unii afluenți din bazinele Crișului Negru, Crișului Alb, din bazinele mijlocii și inferioare ale Jiului, Oltului și pe râurile din Dobrogea.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în general, staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Bega Veche, Bega, Timiș, Bârzava, Moravița, Caraș, Nera, Cerna, bazinul mijlociu și inferior al Mureșului (exceptând bazinele Târnavelor) și bazinul superior al Jiului, unde vor fi în creștere ca urmare a precipitațiilor prognozate și propagării, iar pe cursurile inferioare ale Buzăului, Râmnicului Sărat, Putnei, Trotușului, Bistriței, Moldovei, cursul mijlociu și inferior al Siretului și cursul Prutului vor fi în creștere prin propagare.

Sunt posibile scurgeri pe versanți, torenți, pâraie, viituri rapide cu posibile efecte de inundaţii locale şi creşteri importante de niveluri și debite pe unele râuri mici din zonele de deal și munte, mai ales pe cele din jumătatea de vest a țării, ca urmare a precipitațiilor prognozate, sub formă de aversă și însemnate cantitativ şi propagării.

**DUNĂRE**

**Debitul la intrarea în ţară** (secţiunea Baziaş) în intervalul 13-14.09.2025 **a fost staționar (2300 m3/s)**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere la Gruia și pe sectorul Cernavodă–Tulcea, staționare pe sectorul Calafat–Bechet și la Călărași și în scădere pe sectorul Corabia-Oltenița.

**Debitul la intrarea în ţară** (secţiunea Baziaş) **va fi staționar (2300 m3/s).**

În aval de Porțile de Fier debitele vor fi în creștere pe sectorul Gruia–Corabia și relativ staționare pe sectorul Turnu Măgurele-Tulcea.

**2.** **Situaţia meteorologică în intervalul 13.09.2025, ora 10.00 –14.09.2025, ora 06.00**

**Administraţia Naţională de Meteorologie (A.N.M.) a emis în data de 13.09.2025, la ora 10:00, atenţionarea meteorologică nr. 136, astfel:**

**MESAJ 1-COD GALBEN valabil în intervalul 13.09.2025, ora 20:00-14.09.2025, ora 08:00, vizând intensificări ale vântului:** „începând din seara zilei de sâmbătă (13 septembrie), în județul Caraș-Severin, precum și în jumătatea de vest a Carpaților Meridionali, vântul va avea intensificări cu viteze de 50...60 km/h, iar la altitudini mari, în general de peste 1700 m, rafalele vor fi de 80...90 km/h.”

**MESAJ 2-COD GALBEN valabil în intervalul 14.09.2025, orele 08:00-20:00, vizând intensificări ale vântului:** „pe parcursul zilei de duminică (14 septembrie), în județele Caraș-Severin, Timiș, Arad, Botoșani, zona joasă a județelor Suceava și Neamț, precum și în jumătatea de vest a Carpaților Meridionali, vântul va avea intensificări cu viteze de 50...70 km/h, iar la altitudini mari, în general de peste 1700 m, rafalele vor fi de 90...100 km/h.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel:*

*-către prefecturile judeţelor:* ***ALBA, CARAŞ-SEVERIN, GORJ, HUNEDOARA, SIBIU şi VÂLCEA*** (6 prefecturi)***-COD GALBEN*** (mesaj 1);

*-către prefecturile judeţelor:* ***ALBA, ARAD, BOTOŞANI, CARAŞ-SEVERIN, GORJ, HUNEDOARA, NEAMŢ, SIBIU, SUCEAVA, TIMIŞ şi VÂLCEA*** (11 prefecturi)***-COD GALBEN*** (mesaj 2).

**În ţară** vremea a fost mai caldă decât în mod normal pentru această dată în cea mai mare parte a teritoriului, cu abateri pozitive ale valorilor termice diurne față de medii de până la 5...6 grade în regiunile vestice și nord-vestice. Cerul a fost variabil, mai mult senin noaptea în est, centru și sud, dar a avut și înnorări temporare mai ales în prima parte a zilei în Muntenia, Oltenia, Transilvania, Banat și la munte, iar spre dimineață și în Crișana, zone unde izolat a plouat slab. Vântul a suflat în general moderat în est, sud și sud-vest, cu viteze de 40...45 km/h, iar din orele serii a avut intensificări în sudul Banatului, precum și în zona montană înaltă din vestul Carpaților Meridionali cu rafale de 50...70 km/h. Temperaturile maxime s-au încadrat între 20 de grade la Joseni, Câmpulnug și Dedulești și 31 de grade la Sânnicolau Mare, Jimbolia și Timișoara, iar la ora 06 temperatura aerului avea valori cuprinse între 6 grade la Miercurea Ciuc și 23 de grade la Banloc. S-a semnalat ceață în primele ore ale intervalului, local în nord-vestul și centrul teritorului.

**La Bucureşti** valorile termice diurne, în creștere în comparație cu cele din ziua precedentă, au caracterizat o vreme ușor mai caldă decât în mod obișnuit la această dată. Au fost înnorări în prima parte a zilei, apoi cerul a devenit variabil, chiar mai mult senin seara și noaptea. Vântul a suflat slab și moderat. Temperatura maximă a fost de 28 de grade la Afumați și Băneasa și de 29 de grade la Filaret, iar la ora 06 se înregistrau 14 grade la Afumați și Băneasa și 15 grade la Filaret.

**3. Prognoza meteorologică în intervalul 14.09.2025, ora 09.00-15.09.2025, ora 9.00**

**În ţară** valorile termice se vor menține ușor mai ridicate decât în mod normal la această dată în cea mai mare parte a teritoriului. Vor fi înnorări și perioade cu averse ziua, la început Crișana și Banat, apoi și în Maramureș, nord-vestul Transilvaniei și Carpații Occidentali, iar noaptea acestea vor fi în extindere treptată îndeosebi în jumătatea de vest a țării. Ploile vor fi însoțite pe spații mici de descărcări electrice și local vor fi în general moderate cantitativ (10...15 l/mp), dar cu o probabilitate în regiunile vestice și nord-vestice pe alocuri se pot atinge și depăși 20...25 l/mp. Vântul va sufla slab și moderat, temporar cu intensificări în prima parte a intervalului în vest, în nord-est (viteze de 50...70 km/h) și pe arii restrânse și cu viteze mai mici în rest, precum și în jumătatea de vest a Carpaților Meridionali, unde la altitudini mari vor fi rafale de 90...100 km/h. Temperaturile maxime se vor situa între 20 și 29 de grade, iar cele minime în general între 8 și 16 grade. Izolat, dimineața și noaptea, se va forma ceață.

**La Bucureşti** vremea va fi normală din punct de vedere termic. Cerul va fi variabil, cu înnorări în a doua parte a nopții, când va crește probabilitatea de ploaie. Vântul va sufla în general moderat, cu ușoare intensificări după-amiaza și seara, când la rafală se vor atinge viteze de până la 40 km/h. Temperatura maximă va fi de 26...27 de grade, iar cea minimă de 11...13 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**